
DR.30.9.2004 75 

 

  

 

Apa yang hendak dicadangkan ialah supaya keseluruhan projek itu dapat 
diperluaskan, dipanjangkan agar dapat divert keseluruhan kesesakan lalu lintas itu 
supaya  melicinkan lagi kelancaran lalu lintas di kawasan itu.  Itu yang mereka minta.  
Persatuan penduduk pernah membangkitkan perkara ini kepada pihak JKR, kepada 
pihak kontraktor dan sebagainya yang meminta supaya adanya kajian environmental 
impact study dan sebagainya supaya dapat meyakinkan mereka bahawa kerajaan 
apabila melakukan kerja ini memang telah membuat kajian yang teliti.  Itu sahaja yang 
mereka minta, mereka tidak membantah, mereka tidak memohon untuk memendekkan 
atau mengurangkan skop kerja itu.  Itulah permintaan penduduk.  Terima kasih Yang 
Berhormat Menteri.. 

Dato' Mustapa bin Mohamed:  Terima kasih Yang Berhormat bagi Kelana 
Jaya.  Sudah pasti Yang Berhormat bagi Kelana Jaya mempunyai maklumat yang tepat 
kerana beliau merupakan wakil rakyat kawasan yang berkenaan, cumanya saya ingin 
memaklumkan jalan yang sesak ini di seluruh Malaysia sebenarnya.  Jalan Parlimen 
sesak, saya di Kelantan, Kota Bharu pun sesak, Kuala Terengganu, Alor Setar, Pulau 
Pinang, Ipoh, sebenarnya seluruh jalan di Malaysia ini sesak kerana kita ada kereta, 
kita ada wang, kita beli Perodua, Kancil dan macam-macam.   

Jadi Yang Berhormat, kalau hendak sebut, hanya Jeli sahaja belum sesak 
kerana tidak ramai penduduknya, kawasan kampung tetapi Kota Bharu sesak, Kuala 
Terengganu sesak, Pulau Pinang lagi sesak dari Kelana Jaya.  Jadi sebenarnya kalau 
hendak digunakan alasan ini untuk membina jalan, maka kita kena bina di seluruh 
Malaysia sebenarnya.  Kota Kinabalu pun sesak, Kuching pun sesak, itulah 
keadaannya tetapi sebelum kita buat sesuatu projek, pihak JKR dan pihak-pihak 
teknikal lain buat kajian dan kita ikut susunan keutamaan yang mana yang lebih 
diperlukan.  Itulah kaedah perancangan yang kita gunakan dalam kerajaan.  Kalau 
sesak, kesemuanya sesak cuma kita tengok dari segi priority.  Kita bersimpati dengan 
penduduk Kelana Jaya dan pada masa yang sama, kita juga bersimpati dengan 
penduduk-penduduk di Pulau Pinang, Ipoh, Kota Bharu, Kuching dan Kota Kinabalu.  
Jadi, itulah penjelasan saya iaitu kita mesti ikut priority atau keutamaan.  Terima kasih.  

Seterusnya saya pergi pula kepada ICU yang dibangkitkan oleh Yang 
Berhormat bagi Kinabatangan dan beberapa Ahli Yang Berhormat yang lain.  Yang 
Berhormat bagi Kinabatangan memaklumkan bahawa beliau telah mengemukakan 
cadangan oleh Yang Amat Berhormat Perdana Menteri dan memanglah pihak ICU 
telah pun menerima cadangan ini dan ia meliputi 1003 projek, satu bilangan yang besar 
melibatkan kos pun tinggi RM103.9 juta dan memanglah kerajaan, saya selaku Menteri 
bertanggungjawab kepada perancangan ekonomi negara ingin memaklumkan bahawa 
kita mengkaji semua ini dalam konteks kemampuan dan peruntukan yang ada kepada 
kerajaan, itu yang pertama.  Yang keduanya dari segi priority. 

Yang ketiga, luar bandar, pertanian yang merupakan priority pada masa ini.  
Kita berhasrat untuk menyelesaikan masalah rakyat di kampung khususnya, tetapi kita 
perlu merujuk kepada kemampuan kerajaan dan juga kita perlu buat in stages, dengan 
izin.  Tidak boleh kita selesaikan semua masalah di Kinabatangan, di Sabah, di 
Sarawak dan tempat lain sekali gus.  Kita harus bersabar, kerajaan bertekad untuk 
menyediakan kemudahan yang lebih baik kepada rakyat mengikut kemampuan dan 
juga mengikut priority yang telah ditetapkan oleh kerajaan setelah dibuat kajian tertentu 
oleh pihak kerajaan.  Jadi selesaikan EPU/ICU.   

Tuan Pengerusi, yang keempat  saya akan pergi ke BPR.  Yang Berhormat 
bagi Ipoh Timor  membuat sindiran kepada kerajaan dan UMNO yang mengatakan 
bahawa politik wang dalam UMNO berleluasa dan beliau menyebut beberapa 
kenyataan.  Adakah ia retorik sahaja dan Perdana Menteri tidak bersungguh-sungguh, 
sambil lewa, ini adalah antara tuduhan-tuduhan yang dibuat oleh beliau.   

Saya ingin memaklumkan dalam konteks ini bahawa masalah yang dihadapi 
oleh BPR ialah untuk mendapatkan saksi dan dalam kes UMNO ataupun mana-mana 
kerajaan tidak melindungi mana-mana parti politik.  Dakwaan Ahli Yang Berhormat 
bahawa seolah-olah UMNO ini immune, adalah satu dakwaan yang liar, yang tidak 
berasas sama sekali.  Rasuah itu rasuah, di mana-mana jua berlaku tetapi dalam kes 
UMNO dan lain-lain, perlukan saksi.  Jika ada saksi, maka perkara ini akan disiasat.   

Dalam pada itu, saya dimaklumkan bahawa pihak BPR telah pun memulakan 
siasatan awal terhadap perkara ini.  Walaupun tidak ada aduan setakat ini dan mungkin 
agak sukar untuk mendapatkan saksi kerana biasanya orang-orang yang menerima ini 



Apa yang hendak dicadangkan ialah supaya keseluruhan projek itu dapat diperluaskan, dipanjangkan agar dapat divert keseluruhan kesesakan lalu lintas itu supaya melicinkan lagi kelancaran lalu lintas di kawasan itu. Itu yang mereka minta. Persatuan penduduk pernah membangkitkan perkara ini kepada pihak JKR, kepada pihak kontraktor dan sebagainya yang meminta supaya adanya kajian environmental impact study dan sebagainya supaya dapat meyakinkan mereka bahawa kerajaan apabila melakukan kerja ini memang telah membuat kajian yang teliti. Itu sahaja yang mereka minta, mereka tidak membantah, mereka tidak memohon untuk memendekkan atau mengurangkan skop kerja itu. Itulah permintaan penduduk. Terima kasih Yang Berhormat Menteri.. Dato' Mustapa bin Mohamed: Terima kasih Yang Berhormat bagi Kelana Jaya. Sudah pasti Yang Berhormat bagi Kelana Jaya mempunyai maklumat yang tepat kerana beliau merupakan wakil rakyat kawasan yang berkenaan, cumanya saya ingin memaklumkan jalan yang sesak ini di seluruh Malaysia sebenarnya. Jalan Parlimen sesak, saya di Kelantan, Kota Bharu pun sesak, Kuala Terengganu, Alor Setar, Pulau Pinang, Ipoh, sebenarnya seluruh jalan di Malaysia ini sesak kerana kita ada kereta, kita ada wang, kita beli Perodua, Kancil dan macam-macam. Jadi Yang Berhormat, kalau hendak sebut, hanya Jeli sahaja belum sesak kerana tidak ramai penduduknya, kawasan kampung tetapi Kota Bharu sesak, Kuala Terengganu sesak, Pulau Pinang lagi sesak dari Kelana Jaya. Jadi sebenarnya kalau hendak digunakan alasan ini untuk membina jalan, maka kita kena bina di seluruh Malaysia sebenarnya. Kota Kinabalu pun sesak, Kuching pun sesak, itulah keadaannya tetapi sebelum kita buat sesuatu projek, pihak JKR dan pihak-pihak teknikal lain buat kajian dan kita ikut susunan keutamaan yang mana yang lebih diperlukan. Itulah kaedah perancangan yang kita gunakan dalam kerajaan. Kalau sesak, kesemuanya sesak cuma kita tengok dari segi priority. Kita bersimpati dengan penduduk Kelana Jaya dan pada masa yang sama, kita juga bersimpati dengan penduduk-penduduk di Pulau Pinang, Ipoh, Kota Bharu, Kuching dan Kota Kinabalu. Jadi, itulah penjelasan saya iaitu kita mesti ikut priority atau keutamaan. Terima kasih. Seterusnya saya pergi pula kepada ICU yang dibangkitkan oleh Yang Berhormat bagi Kinabatangan dan beberapa Ahli Yang Berhormat yang lain. Yang Berhormat bagi Kinabatangan memaklumkan bahawa beliau telah mengemukakan cadangan oleh Yang Amat Berhormat Perdana Menteri dan memanglah pihak ICU telah pun menerima cadangan ini dan ia meliputi 1003 projek, satu bilangan yang besar melibatkan kos pun tinggi RM103.9 juta dan memanglah kerajaan, saya selaku Menteri bertanggungjawab kepada perancangan ekonomi negara ingin memaklumkan bahawa kita mengkaji semua ini dalam konteks kemampuan dan peruntukan yang ada kepada kerajaan, itu yang pertama. Yang keduanya dari segi priority. Yang ketiga, luar bandar, pertanian yang merupakan priority pada masa ini. Kita berhasrat untuk menyelesaikan masalah rakyat di kampung khususnya, tetapi kita perlu merujuk kepada kemampuan kerajaan dan juga kita perlu buat in stages, dengan izin. Tidak boleh kita selesaikan semua masalah di Kinabatangan, di Sabah, di Sarawak dan tempat lain sekali gus. Kita harus bersabar, kerajaan bertekad untuk menyediakan kemudahan yang lebih baik kepada rakyat mengikut kemampuan dan juga mengikut priority yang telah ditetapkan oleh kerajaan setelah dibuat kajian tertentu oleh pihak kerajaan. Jadi selesaikan EPU/ICU. Tuan Pengerusi, yang keempat saya akan pergi ke BPR. Yang Berhormat bagi Ipoh Timor membuat sindiran kepada kerajaan dan UMNO yang mengatakan bahawa politik wang dalam UMNO berleluasa dan beliau menyebut beberapa kenyataan. Adakah ia retorik sahaja dan Perdana Menteri tidak bersungguh-sungguh, sambil lewa, ini adalah antara tuduhan-tuduhan yang dibuat oleh beliau. Saya ingin memaklumkan dalam konteks ini bahawa masalah yang dihadapi oleh BPR ialah untuk mendapatkan saksi dan dalam kes UMNO ataupun mana-mana kerajaan tidak melindungi mana-mana parti politik. Dakwaan Ahli Yang Berhormat bahawa seolah-olah UMNO ini immune, adalah satu dakwaan yang liar, yang tidak berasas sama sekali. Rasuah itu rasuah, di mana-mana jua berlaku tetapi dalam kes UMNO dan lain-lain, perlukan saksi. Jika ada saksi, maka perkara ini akan disiasat. Dalam pada itu, saya dimaklumkan bahawa pihak BPR telah pun memulakan siasatan awal terhadap perkara ini. Walaupun tidak ada aduan setakat ini dan mungkin agak sukar untuk mendapatkan saksi kerana biasanya orang-orang yang menerima ini.